**Ørland Open Høst 2019**
**30. november i Ørland Sparebank Arena**

Ørland Turnforening inviterer til regional konkurranse i troppsgymnastikk. Vi har bygget ny basishall og sammen med Ørland Sparebank Arena kan vi tilby en flott konkurranse med alle fasiliteter i kort gangavstand.

Ørland Open er en konkurranse der både utøvere på nasjonalt nivå- og breddeutøvere møtes i samme arena. Man kan melde på utøvere enten i troppsgymnastikk nasjonale klasser, eller kretsklasser. Tropper i nasjonale klasser følger forbundets gjeldende regelverk. Tropper i kretsklasser er en oppvisningstropp som ikke har de nasjonale kravene.

Litt mer om kretsklasser.
Vi ønsker å utarbeide et eget forenklet reglement som er tilpasset breddegymnastene i regionen vår. Dette ønsker vi skal være et springbrett for både klubber og utøvere til nasjonale klasser. I denne konkurransen vil det ikke bli levert ut noe reglement. Følgende retningslinjer kan man forholde seg til.

Trampett: 3-9 utøvere på hver tropp. To til tre serier. Pegasus er valgfritt.
Tumbling: 3-9 utøvere på hver tropp. To til tre serier. Ikke krav til retning på serie.
Frittstående: Valgfritt antall utøvere, ikke lengre enn 3 min. Krav til musikk.

Alle tropper vil fortløpende få en positiv tilbakemelding fra dommere/synsere. Det vil bli lik premiering til alle tropper.

Det vil i denne omgangen bli konkurrert i følgende klasser:

Kretsklasser 9-14 år
Nasjonale klasser Rekrutt 11-13 år, junior13-17 år og senior 16+

I tillegg til konkurransen vil det være muligheter til å benytte seg av ulike aktiviteter i nærheten.

Foreløpig tidsplan (ved stor pågang kan konkurransen for nasjonale klasser blir fordelt over to dager).

10:00 – 12:00 Trening i apparatene
11:45 Dommer og lagledermøte
12:30 Innmarsj og velkommen
12:45 – 16:00 Konkurranse
16:00 – 16:30 Premiering og utmarsj

De som kommer med båt fra Trondheim vil få tilpasset treningstid etter båtavgang, ta kontakt med Andreas Erikstad-Meyer (meyer.gymnastikk@gmail.com) om dere trenger tilpasning.

Det vil være muligheter for å kjøpe seg rimelig lunsjmat og annet i kiosken i hallen.

Ønsker noen å overnatte fra fredag til lørdag ordner vi overnatting på skole til kr. 200,- pr. pers. Da sender du egen e-post til *dagligleder@orlandturn.no.* Det er også muligheter for å ordne hotellovernatting med gåavstand til hallen.

Påmeldingsskjema fylles ut og sendes til dagligleder@orlandturn.no Innen 28. Oktober.

Deltagerkontingent kretsklasse: 200,-
Deltagerkontingent Nasjonale klasser 300,-

Avgift pr. Tropp pr apparat 200,-

*Dersom noen skal konkurrere i både krets- og nasjonale klasser skal de betale deltakeravgift for nasjonale klasser.*

Med sportslig hilsen,

Ørland Turnforening